
ROMÂNIA

JUDEŢUL TIMIŞ

MUNICIPIUL TIMIŞOARA

SC 2022- 
RAPORT  DE  SPECIALITATE

la proiectul de hotărâre privind încetarea activității unității de învățământ antepreșcolar cu personalitate juridică ”Creșa Timișoara”
         Având în vedere Referatul de aprobare a proiectului de hotărâre cu nr. SC 2022- ................................. privind încetarea activității unității de învățământ antepreșcolar cu personalitate juridică ”Creșa Timișoara”,
Ținând cont de HCL nr. 291/21.06.2022 privind aprobarea arondării unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara;

Serviciul Public Creșe Timișoara a fost înființat prin HCL nr. 108/05.04.2016, iar dobândirea personalității juridice s-a făcut prin HCL nr. 48/03.08.2016, cu respectarea prevederilor art.2, alin.(3) din Legea nr. 263/2007 privind înființarea, organizarea și funcționarea creșelor, cu modificările și completările ulterioare și a HG nr. 1252/2012 privind aprobarea Metodologiei de organizare și funcționare a creșelor și a altor unități de educație timpurie antepreșcolară, ca instituție publică cu personalitate juridică în subordinea Consiliului Local al Municipiului Timișoara;
Prin HCL nr. 254/22.05.2018 a fost aprobată Organigrama, Statul de funcții și  Regulamentul de Organizare și Funcționare pentru Serviciul Public Creșe Timișoara, cu încadrarea în limitele stabilite prin Anexa nr.1a) și Anexa 1b), din HG nr. 1252/2012; 


           De asemenea, prin HCL nr. 104/06.04.2022 a fost recunoscut statutul de ”unitate de învățământ cu personalitate juridică”, dobândit prin efectul Legii nr.17/2022 și a fost aprobată schimbarea denumirii serviciului public de interes local din ”Serviciul Public Creșe Timișoara” în ”Creșa Timișoara”;

Luând în considerare prevederile:

· Legii nr. 1/2011 a educației naționale, cu modificările și completările ulterioare;

· OUG nr. 100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· Legii nr. 17/2022 privind aprobarea Ordonanţei de urgenţă a Guvernului nr.100/2021 pentru modificarea şi completarea Legii educaţiei naţionale nr.1/2011 şi abrogarea unor acte normative din domeniul protecţiei sociale;

· HG nr. 566/28.04.2022 privind aprobarea Metodologiei de organizare şi funcţionare a creşelor şi a altor unităţi de educaţie timpurie antepreşcolară;

· HCL nr. 108/05.04.2016 privind înființarea Serviciului Public Crese si aprobarea Regulamentului de Organizare si Functionare pentru Serviciului Public Crese Timisoara;
· HCL nr. 48/03.08.2016 privind reorganizarea Serviciului Public Creșe Timișoara;

· HCL nr. 254/22.05.2018 privind modificarea și aprobarea Organigramei, a Statului de Funcții și a Regulamentului de Organizare și Funcționare pentru Serviciul Public Creșe Timișoara;
· HCL nr. 104/06.04.2022 privind recunoașterea statutului de ”unitate de învățământ cu personalitate juridică”, dobândit prin efectul Legii nr.17/2022 și aprobarea schimbării denumirii serviciului public de interes local din ”Serviciul Public Creșe Timișoara” în ”Creșa Timișoara”;

· HCL nr. 291/21.06.2022 privind aprobarea arondării unităților de învățământ antepreșcolar din cadrul Creșei Timișoara la unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara;
· Legii contabilității nr. 82/1991, republicată în Monitorul Oficial nr. 454/18.06.2008, cu modificările și completările ulterioare;

· Legii nr. 273/2006 privind finanțele publice locale;
· Legii nr. 500/2002 privind finanțele publice, publicată în Monitorul Oficial nr. 597/13.08.2002, cu modificările și completările ulterioare;
· OMFP nr. 1.917/2005 pentru aprobarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, publicat în Monitorul Oficial nr. 1.186 și 1.186 bis/29.12.2005, cu modificările și completările ulterioare;
· OMFP nr. 529/2016 pentru aprobarea Normelor metodologice privind întocmirea și depunerea situațiilor financiare trimestriale ale instituțiilor publice, precum și a unor raportări financiare lunare în anul 2016, pentru modificarea și completarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, aprobate prin Ordinul ministrului finanțelor publice nr. 1.917/2005, precum și pentru modificarea și completarea altor norme metodologice în domeniul contabilității publice, publicat în Monitorul Oficial nr. 299/19.04.2016;

· Legii nr. 153/2017 privind salarizarea personalului plătit din fonduri publice, cu modificările și completările ulterioare;

· OUG nr. 57/2019 privind Codul administrativ;

· Legii nr. 53/2003 – Codul Muncii, republicat;

· Legii nr. 24/2000  privind normele de tehnică legislativă pentru elaborarea actelor normative, republicată, cu modificările şi completările ulterioare.

Potrivit  art. 33 alin.(1) din HG nr. 566/2022:

Articolul 33
”(1) Structura orientativă a personalului din unităţile de învăţământ preuniversitar cu nivel antepreşcolar este formată din:
a) personal de conducere: director, în cazul unităţilor prevăzute la art. 1 alin. (3) şi la art. 6 alin. (1); în cazul celor prevăzute la art. 1 alin. (3), acesta este directorul unităţii de învăţământ preuniversitar cu personalitate juridică;
b) personal didactic de predare: educator-puericultor;
c) personal didactic auxiliar: administrator financiar, administrator de patrimoniu, infirmieră şi, după caz, secretar;
d) personal nedidactic: asistent medical şi, după caz, medic, bucătar, ajutor de bucătar (în cazul unităţilor cu program prelungit), îngrijitoare.”

Personalul din cadrul Creșei Timișoara, care se regăsește în situația de mai sus și care va fi preluat prin transfer de către unitățile de învățământ la care se vor aronda creșele este următorul:

	Nr. crt.
	Funcția
	Număr

	1
	Asistent medical principal S
	3

	2
	Asistent medical principal PL
	8

	3
	Asistent medical PL
	5

	4
	Educator puericultor principal
	1

	5
	Educator puericultor
	20

	6
	Îngrijitor copii
	69

	7
	Îngrijitor curățenie
	1

	8
	Bucătar
	6

	9
	Ajutor bucătar
	1

	10
	Îngrijitor
	1

	11
	Muncitor calificat
	1

	12
	Administrator 1/2
	2

	TOTAL
	118


Personalul din cadrul Creșei Timișoara, care se regăsește la art. 33 din HG nr. 566/2022, va fi preluat de către  unitățile de învățământ la care se arondează creșele.
    
De asemenea, potrivit art. 59 alin.(3) din HG nr. 566/2022:
Articolul 59 
”(3) Personalul care a ocupat funcţia de director/coordonator de creşă până la momentul arondării creşei la o unitate de învăţământ cu personalitate juridică poate opta, conform calificării, pentru una dintre funcţiile prevăzute la art. 33.”



Personalul din cadrul Creșei Timișoara, care nu a optat conform art. 59 alin. (3)  din HG nr. 566/2022, pentru una din funcțiile prevăzute la art. 33 din HG nr. 566/2022, precum și personalul care nu se regăsește la art. 33 din HG nr. 566/2022, va fi concediat ca urmare a desființării angajatorului.
Luând în considerare intenția de desființare a Creșei Timișoara este necesară efectuarea următoarelor operațiuni:

· inventarierea patrimoniului în conformitate cu prevederile Legii contabilității nr. 82/1991, republicată, cu modificările și completările ulterioare, și cu Normele privind inventarierea elementelor de activ și de pasiv;

· întocmirea situațiilor financiare de încetare a activității, pe formulare și conform metodologiei elaborate de Ministerul Finanțelor Publice pentru instituțiile publice;
Astfel, Municipiul Timișoara dobândește toate bunurile, drepturile și obligațiile aferente Biroului Financiar care își încetează activitatea. Predarea-primirea obiectelor de inventar și mijloacelor fixe are loc după publicarea actului de desființare.

Contul de execuție pentru sursa 02 – Buget Local, clasificația bugetară 65.13 va fi preluat de către Municipiul Timișoara – Direcția Economică.
Activitatea financiar-contabilă va fi preluată de către Direcția Economică din cadrul aparatului de specialitate al Primarului, prin preluarea soldurilor din balanță de verificare la data de 31.07.2022, precum și depunerea următoarelor situații financiare: bilanțul; contul de rezultat patrimonial; situația fluxurilor de trezorerie; situația modificărilor în structura activelor/capitalurilor; anexe la situațiile financiare, care includ politici contabile și note explicative; contul de execuție bugetară, etc.

Situațiile financiare care survin în urma desființării Creșei Timișoara și care trebuie depuse după termenul de finalizare a procedurii de arondare vor fi preluate de către Direcția Economică din cadrul aparatului de specialitate al Primarului;
Unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara, dobândesc obiectele de inventar și mijloacele fixe aferente unităților de învățământ antepreșcolar prin semnarea unui protocol de predare-primire cu Creșa Timișoara.

Contul de execuție pentru sursa 01 – Buget de Stat, clasificația bugetară 65.13 va fi preluat de către Inspectoratul Școlar Județean Timiș prin unitățile de învățământ care au nivel preșcolar cu program prelungit cu personalitate juridică sau unităților de învățământ care au în structură învățământ preșcolar de pe raza U.A.T. Municipiul Timișoara;

Arhiva aferentă activității Creșei Timișoara din perioada 2016-2022 va fi preluată de către Municipiul Timișoara - Direcția Secretariat General ;
Dreptul de administrare al Creșei Timișoara, asupra construcțiilor situate în Timișoara, strada Drăgășani nr. 1, respectiv: corp clădire creșă (nr. inventar: 100045.001, suprafață: 708 mp și valoare inventar: 831.415 lei), spălătorie pentru creșă (nr. inventar: 100045.002, suprafață: 75 mp și valoare inventar: 116.650 lei) și împrejmuire mixtă (nr. inventar: 100045.003, suprafață: 0 și valoare inventar: 7.750 lei), va fi retras de către Municipiul Timișoara.

Potrivit prevederilor art. 129 alin. (1), alin. (2) lit. a) și lit. d), alin. (7) lit. a) şi lit. b) din OUG nr. 57/2019 privind Codul administrativ, cu modificările și completările ulterioare, respectiv:

Articolul 129
“(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale.

 (2) Consiliul local exercită următoarele categorii de atribuţii:

  a) atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local; 
  d) atribuţii privind gestionarea serviciilor de interes local; 
               (7) În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:

          a) educaţia;” 
Luând în considerare art. 596 din OUG nr. 57/2019 privind Codul administrativ, cu modificările și completările ulterioare, respectiv:

Articolul 596

”Competenţa de desfiinţare sau dizolvare a structurii responsabile cu furnizarea/prestarea serviciilor publice
Desfiinţarea sau dizolvarea, după caz, a structurii/structurilor responsabile pentru prestarea serviciului public se realizează la iniţiativa autorităţii administraţiei publice centrale competente, în cazul serviciilor publice de interes naţional, şi la iniţiativa autorităţii administraţiei publice locale, în cazul serviciilor publice de interes local.”


Analizând toate prevederile legislative de mai sus, în condițiile în care unitățile de învățământ antepreșcolar din cadrul Creșei Timișoara vor fi arondate începând cu data de 01.08.2022 unităților de învățământ care au nivel preșcolar cu program prelungit cu personalitate juridică, sau unităților de învățământ care au în structură învățământ preșcolar de pe raza U.A.T. Municipiul Timișoara;

Ținând cont de necesitatea de a pune în aplicare demersurile generate de HCL nr. 291/21.06.2022, se consideră oportună aprobarea unei hotărâri privind desființarea unității de învățământ antepreșcolar cu personalitate juridică ”Creșa Timișoara”;

Prin urmare, supunem spre analiză și aprobare Consiliului Local al Municipiului Timișoara Proiectul de Hotărâre privind îmcetarea activității unității de învățământ antepreșcolar cu personalitate juridică ”Creșa Timișoara”, la data de 01.08.2022.
 VICEPRIMAR,





Consilier superior,
RUBEN LAȚCĂU





      POP SIMONA

